לזארוס פאפאדופולוס

לזארוס פאפאדופולוס (ביוונית: Λάζαρος Παπαδόπουλος; נולד ב-3 ביוני 1980 בקרסנודר שברוסיה) הוא כדורסלן יווני יליד רוסיה המשחק בעמדת הסנטר בקבוצת פאוק סלוניקי.

קריירה 
פאפאדופולוס החל את הקריירה בקבוצת הירקליס סלוניקי היוונית, בה שיחק חמש עונות לפני שעבר למועדון היווני פנאתינייקוס, איתו זכה בגביע היורוליג בעונת 2001/02, ובדאבל היווני בעונת 2002/03. לאחר שנתיים בפנאתינייקוס חזר להירקליס, ולאחר עונה עבר לקבוצת דינמו מוסקבה הרוסית. בעונותיו ביוון השתתף פאפאדופולוס 4 פעמים במשחק האולסטאר של הליגה היוונית, בשנים 2001–2004.

עם דינמו מוסקבה זכה פאפאדופולוס בגביע יול"ב בשנת 2006. בעונה שלאחר מכן שיחקה הקבוצה ביורוליג והודחה בשלב רבע הגמר על ידי פנאתינייקוס. למרות ההדחה נבחר פאפאדופולוס לחמישיית המצטיינים השנייה  של היורוליג, והיה הנציג היחיד של קבוצתו מבין מצטייני אותה עונה.

לאחר שלוש עונות בדינמו מוסקבה שיחק פאפאדופולוס עונה אחת בריאל מדריד, לאחריה חתם בקבוצת פורטיטודו בולוניה.

פאפאדופולוס שיחק כבר בנבחרות הצעירות של יוון. הישגו הבולט ביותר בנבחרות הצעירות הוא הזכייה במדליית הארד באליפות אירופה עד גיל 18 ב-1998.

עם הנבחרת הבוגרת של יוון השתתף פאפאדופולוס באליפויות אירופה בשנים 2001, 2005 (טורניר בו זכתה יוון ופאפאדופולוס נבחר לסנטר המצטיין) ו-2007. פאפאדופולוס הופיע גם באליפות העולם בכדורסל 2006 (בו סיימה יוון במקום השני) ובטורניר האולימפי באולימפיאדת אתונה 2004.

תארים

קבוצתיים
פנאתאנייקוס
יורוליג :2002
אליפות הליגה היוונית:2003
הגביע היווני: 2003
אולימפיאקוס
יורוליג :2012
אליפות הליגה היוונית:2012
דינמו מוסקבה
יול"ב קאפ :2006
נבחרת יוון

אישיים
 חמישיית העונה השנייה ביורוליג: 2007
אולסטאר הליגה היוונית (6): 2001, 2002, 2003, 2004, 2010, 2013

קישורים חיצוניים

 

כדורסלנים יוונים
כדורסלני נבחרת יוון
כדורסלני פנאתינאיקוס
כדורסלני דינמו מוסקבה
כדורסלני ריאל מדריד
כדורסלני פורטיטודו בולוניה
כדורסלני הירקליס סלוניקי
כדורסלנים באולימפיאדת אתונה (2004)
סנטרים (כדורסל)
יוונים שנולדו ב-1980